  Виталий Пронин Егитъёсын ужанъя министерство, озьы ик Ужась егитъёслэн кенешсы та нуналъёсы ялӥзы выль конкурс. Со сӥземын социальной реклама кылдытонлы: кылсярысь, шузимытӥсь суретъёслэн вӧлмеменызы нюръяськон, кудӟытӥсь юонъёслэн тазалыклы ыштон ваемзы сярысь но мукет.Егитъёсын ужанъя министерство ивортэмъя, ӵошатскон радъяськоз таӵе номинациосъя: «Удмуртия, азьлань!», «Ми - Россиын улӥсьёс», «Асьме культурамы», «Мынам правое», «Егит семья», «Ӟеч ужъёслэн сюрессыя», «Уть инкуазез» но мукет. Конкурсэ кутӥськозы бумага вылын дасям плакатъёс, суредъёс, озьы ик видео- но аудиоматериалъёс. Соосты ыстоно туэ 1-тӥ ноябрёзь Егитъёсын ужанъя министерствое таӵе адресъя: Ижкар, Горький урам, 73 номеро юрт. Ӵошатсконын вормисе потэмъёс пусъемын луозы таукаронъёсын но кузьымъёсын. Нош тужгес но тунсыко ужъёс возьматэмын луозы Ижын ортчись адӟытонъёсын.  Елена Тугашова.  